Luettelo televisiosarjan Pasila hahmoista
Sivuhahmot > Ensimmäisen tuotantokauden sivuhahmot

| Kuva | Henkilö | Jakso | Ääninäyttelijä | Tietoa |
| --- | --- | --- | --- | --- |
|  | Multainen käsi -rikollisjärjestö | Vasikka | Jani Volanen, Kari Hietalahti, Juho Milonoff | Multainen käsi -järjestö salakuljettaa piraattilevyjä. Järjestön jäsenet jäävät poliisin väijyyn satamassa, mutta lopulta kaikki muut paitsi Jussi "Rotanmaksa" Nieminen pääsevät pakenemaan. Niemisestä tehdään vasikka, ja muut järjestön jäsenet päättävät kostaa hänelle hukuttautumalla. Järjestön johtaja on Jussi "Pikku neiti" Summanen, joka on aikaisemmin työskennellyt mainostoimistossa. Hän on sitä mieltä, että Top Gun ei ole homoeroottinen elokuva. Lopulta Nieminen varastaa Pöystin rahat ja pakenee Väli-Amerikkaan. |
|  | Tuupolan kunnanjohtaja | Kiinalainen työvoima | Petteri Summanen | Tuupolan kunnanjohtaja on fiktiivisen Tuupolan kunnan kunnanjohtaja, joka on joutunut hankkimaan laitonta kiinalaista työvoimaa Operaatio Shanghain nimellä. Vierailevana äänenä Petteri Summanen (Tuupolan kunnanjohtaja). |
|  | Hermannin ala-asteen 3B:n vanhempainyhdistyksen jäseniä | Vanhempainyhdistys | Juho Milonoff, Kari Hietalahti, Mari Lehtonen | Seppo Nivala on Hermannin ala-asteen 3B:n vanhempainyhdistyksen puheenjohtaja. Jakson Vanhempainyhdistys alussa Nivala tulee Pöystin kotiin tekemään rikosilmoitusta, kun Routalempi oli antanut tämän osoitteen. Nivalan tytär on nimeltään Adalmiina-Alexandra ja hänellä on hoitohevonen. Salla Hakala on myös Hermannin ala-asteen 3B:n vanhempainyhdistyksen jäsen. Pöysti ihastuu häneen ja alkaa viettää aikaa Sallan ja hänen poikansa Väinö-Klementin kanssa. Pöysti ei kuitenkaan tiedä, että hän vakoilee vanhempainyhdistyksen toimintaa. Myöhemmin ilmenee, että Salla Hakala on hurmannut kaikki muutkin poliisiaseman työntekijät, jotta hänen rikoksensa painettaisiin villaisella.  Repe Seppänen perustaa radikaalisiiven vanhempainyhdistykseen. Seppäsen tytär on Homo-Petteri (”homo on latinaksi ihminen”). Muita lapsia, jotka esiintyvät jaksossa ovat Sanni-Juuteri, Saima-Harmaja, Eetu-Valmontti ja meksikolainen vaihto-oppilas Exxon-Valdéz. Heidän opettajansa on lehtori Mattila. |
|  | Helge | Linnoittautuneet vanhukset | Juho Milonoff | Helge on Helgan isä ja Repomiehen vanha kaveri. Helge ei kuitenkaan koskaan tervehdi tytärtään kadulla, sillä hän olisi halunnut saada pojan. Helgeä epäillään laittomien aseiden hallussapidosta, ja siitä seuraa piiritystilanne, jonka aikana Helge saa paljon apuvoimia vanhoista heiloistaan ja kavereistaan. |
|  | Reetta Ruusu | Reetta Ruusu  Irtiotto (Maininta)  | Mari Lehtonen | Reetta Ruusu on maamme arvostetuimpia modernin tanssin koreografeja, ja hänet on palkittu mm. Saksassa ja Sambiassa. Ruusu on äärimmäisen aggressiivinen ja on lyönyt useita ihmisiä, kuten Pöystiä ja Kontiovaaraa. Hän myös tapattaa tanssijoita ja kuolee melkein itsekin jokaisen esityksen jälkeen. Ruusu myös räjäyttää jokaisen rakennuksen, missä hänellä on ollut esitys.  Ruusun töitä: Lapsivettä ja monikansallista virvoitusjuomaa  Vaadin Jumalaa tilille  Vagina dialogi  Maanisen depression kolme huonetta  Istukoita syövä porvari alistaa Jeanne d'Arcin lesboa kaksoissiskoa.  Penetraation automaatio  Fasismin nykymuotojen analyysi huudon ja sätkimisen muodossa  Diagnoosi 2003  Tehotuotantoa, mosaiikkisydämiä, sähkömuuntajia ja valkovuotoa ja verta  Kuohintaa ja vapaata olemista  Revi minut ehjäksi  Häpäise minut ylpeäksi (Irtiotto) |
|  | Larppaajat | Algamis | André Wickström | Sami (roolinimi Garkonova tai Algamis) on kylän seppä. Samuli (roolinimi Milhindor Assentialainen) hyppää puusta kiveen kuolettavin seurauksin. Veli-Pekka (roolinimi Ruurik Alavesin poika) yrittää saada muut uskomaan, että hän tappoi Milhindorin. Lopulta selviää, että Veli-Pekka ei ole syyllinen Samulin kuolemaan, mutta hän joutuu silti vankilaan. Vierailevana äänenä André Wickström (Sami). |
|  | Heidi Somervuo | Phil Collins -darra | Mari Lehtonen | Heidi Somervuo on sosiologi ja ryhmäkouluttaja. Somervuo esiintyy ensin aamutelevisiossa ja tulee sitten luennoimaan Pasilan poliisiasemalle. Somervuo on kirjoittanut ihmissuhteista kertovan kirjan Joskus on hyvä kavuta vuoren huipulle. Somervuo laukaisee Pöystissä Phil Collins -darraefektin, jolloin Pöysti näkee jokaisen ihmisen pään tilalla Somervuon pään. Lopulta Pöysti ja Somervuo päätyvät kuhertelemaan vuoren huipulle. |
|  | Kauko Palmgren-Palmgren | Luennoitsija | Kari Hietalahti | Kauko Palmgren-Palmgren on entinen vanki, kirjailija (hän on kirjoittanut kirjan, jossa on vain tyhjiä sivuja), vanhuudesta luennoitsija, liikemies, vapaa-asujen myyjä ja ammattihuijari. Hänen rikosrekisterinä on pitkä. Vankilaan hän joutui lapsityövoiman käytöstä, mutta jakson lopussa hän hyödyntää vanhustyövoimaa puhumalla vanhukset työhön maatilalleen. |
|  | Tapio Kärsämäki | Laillinen bordelli | Juho Milonoff | Tapio "Tapsa" Kärsämäki on omien sanojensa mukaan Jesse Pirisen hiljainen yhtiökumppani, juristi ja henkivartija. Kärsämäki kertoo itsellään olevan monia sairauksia, kuten kuppa, ebola ja nikkelifobia, ja hänen toinen silmänsä kuulee huonosti. Kärsämäki joutuu lopulta töihin bordelliin, jotta ei menettäisi työttömyyskorvauksia. Kärsämäki on voittanut myös Irstaat siat -nimisen Internet-sivuston järjestämän äänestyksen Vuoden huoripukki 2003. |
|  | Jesse Pirinen | Laillinen bordelli | Kari Hietalahti | Jesse "Shanghai" Pirinen pyörittää laillista bordellia, jota Helsinki kokeilee hakiessaan vuoden 3000 olympialaisia. Pirinen on syyllistynyt paritukseen, kiristykseen ja mäyrätappeluiden järjestämiseen. |
|  | Laakkonen | Avainpelaaja | Juho Milonoff | Laakkonen on erittäin aggressiivinen mies, joka on tuhonnut muun muassa baarin, asuntonsa, poliisiaseman kukkapenkin, poliisiauton penkit ja kaksi poliisiautoa. Hänellä on vaimo ja kaksi lasta, ja hän harrastaa lenkkeilyä ja hoitaa pihaa. Laakkosella oli nuorena luokan paras hemoglobiini, mistä hän on ylpeä. Laakkonen linnoittautuu jaksossa kotiinsa ja lähtee humalassa pakoon poliisia. Hän pakenee autolla, mopolla ja veneellä. |
|  | Anteroisen veljekset | Terroristi | Kari Hietalahti | Samuli Anteroinen on 36-vuotias väkivaltainen mies, joka yhdessä veljensä kanssa suunnittelee lyövänsä jokaista maailman ihmistä turpaan. Kaikki maailman ihmiset mahtuisivat Belgian kokoiselle alueelle, ja kestäisi neljä vuotta ja kahdeksan kuukautta lyödä jokaista. Veljekset houkuttelevat ihmiset luokseen pestolla. |
|  | Pasi Jussilainen | Terroristi | Juho Milonoff | Pasi "Pommi" Jussilainen uhkaa pommi-iskulla kaupungin juhlavuoden paraatia. Hän saapuu kertomaan poliisiasemalle suunnitelmastaan ja vaatii aluksi 500 000 euroa, jotta ei räjäyttäisi pommia. Jakson edetessä Jussilainen pudottaa tarjoustaan tuhanteen euroon ja pulloon Koskenkorvaa, jotka hän saakin jakson lopussa. Rahat hän sanoo käyttävänsä kaveriensa kanssa uskomattomaan määrään aikuisviihdettä. |
|  | Liisa Malinen | Terroristi | Mari Lehtonen | Liisa Malinen kutsutaan Pasilan asemalle, koska hän on Suomen ainut CIA:n kansainvälisen terrorismin vastaisen koulun käynyt henkilö. Todellisuudessa hän on käynyt Oriveden aikuiskoulutuskeskuksen iltakoulun, jossa on kansainvälisen terrorismin torjunnan linja, ja käynyt CIA:ssa vain opiskelijavierailulla. Oikealta ammatiltaan hän on kiinteistövälittäjä. |